## Cultura porta ‘Electra’ de Sòfocles al Teatre Rialto de València

*** L’obra va obtindre en 2024 dos Premis MAX, a millor espectacle revelació i a millor versió o adaptació d’obra teatral
* Fernanda Orazi dirigix esta versió contemporània del clàssic de Sòfocles que es podrà vore del 10 al 13 d’octubre**

La Conselleria d’Educació, Cultura, Universitats i Ocupació, a través de l’Institut Valencià de Cultura, porta al Teatre Rialto de València l’espectacle *Electra*, que es podrà vore del 10 al 13 d’octubre.

Es tracta d’una versió de Fernanda Orazi del clàssic de Sòfocles, a partir de la traducció de José Velasco y García. Així mateix, Orazi dirigix esta producció de Pílades Teatro, que es podrà vore en l’escenari del Teatre Rialto del 10 al 13 d’octubre.

L’obra va obtindre en 2024 de dos Premis MAX: a millor espectacle revelació i a millor versió o adaptació d’obra teatral. Fernanda Orazi va guanyar també, en 2023, el Premi Godot a la millor direcció per esta *Electra*, espectacle que va resultar també finalista, en la mateixa edició, en les categories de millor espectacle i millor elenc.

Electra és una versió audaç del clàssic de Sòfocles plena de comicitat i irreverència i amb un repartiment brillant integrat per Carmen Angulo, Javier Ballesteros, Leticia Etala i Juan Paños.

Segons la seua directora, Fernanda Orazi, no es tracta de “tornar” cap a un clàssic, sinó d’anar cap a este, ja que tornar significa que ja s’ha estat allí: “Tal vegada el clàssic d’un clàssic és eixa capacitat de donació d’experiència sempre nova i una altra en la mesura en què no ens relacionem amb ell com una cosa ja coneguda”.

Orazi és actriu, directora i docent. Va treballar amb Pablo Messiez en deu obres en els últims onze anys, l’última *Los Gestos*, estrenada en el Centro Dramático Nacional. També ha treballat com a actriu en obres dirigides per Pablo Remón, Denise Despeyroux o Ernesto Caballero. Com a directora va estrenar la seua primera peça en 2003, a Buenos Aires, *Teo con Julia*. A esta li han seguit obres com *Susana en el agua y con la boca abierta, El rumor analógico de las cosas* o *Encarnación*.

Les entrades es poden adquirir en les taquilles del teatre així com en la [taquilla en línia de l’IVC](https://ivc.gva.es/val/ivc-val/programacio-ivc/electra-24-v).

Fecha: 08/10/2024